CELEX: 32015D1784
Language: da
Date: 2015-10-02 00:00:00
Title: Kommissionens gennemførelsesafgørelse (EU) 2015/1784 af 2. oktober 2015 om ændring af bilag II til beslutning 2003/467/EF for så vidt angår erklæringen om, at regionen Nordirland i Det Forenede Kongerige er officielt brucellosefri med hensyn til kvægbesætninger (meddelt under nummer C(2015) 6630) (EØS-relevant tekst)

6.10.2015   
            
            
               DA
            
            
               Den Europæiske Unions Tidende
            
            
               L 259/38
            
         KOMMISSIONENS GENNEMFØRELSESAFGØRELSE (EU) 2015/1784
   af 2. oktober 2015
   om ændring af bilag II til beslutning 2003/467/EF for så vidt angår erklæringen om, at regionen Nordirland i Det Forenede Kongerige er officielt brucellosefri med hensyn til kvægbesætninger
   
      
         (meddelt under nummer C(2015) 6630)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig afsnit II, punkt 7 i bilag A, og
   ud fra følgende betragtninger:
   
               (1)
            
            
               Direktiv 64/432/EØF finder anvendelse på handel i Unionen med kvæg. I direktivet fastsættes det, på hvilke betingelser en region i en medlemsstat kan erklæres officielt brucellosefri for så vidt angår kvægbesætninger.
            
         
               (2)
            
            
               I kapitel 2 i bilag II til Kommissionens beslutning 2003/467/EF (2) findes en liste over de regioner i medlemsstaterne, der er erklæret officielt brucellosefrie for så vidt angår kvægbesætninger. I dette kapitel er regionerne England, Skotland og Wales samt Isle of Man allerede opført på listen under Det Forenede Kongerige.
            
         
               (3)
            
            
               Det Forenede Kongerige har forelagt Kommissionen dokumentation for, at betingelserne i direktiv 64/432/EØF for status som officielt brucellosefri for så vidt angår kvægbesætninger er overholdt i Nordirland. Derfor bør den erklæres en officielt brucellosefri region for så vidt angår kvægbesætninger.
            
         
               (4)
            
            
               Listen i kapitel 2 i bilag II til beslutning 2003/467/EF bør derfor ændres til også at omfatte Nordirland.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2003/467/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 2. oktober 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EUT L 156 af 25.6.2003, s. 74).
   
      BILAG
      I kapitel 2 i bilag II til beslutning 2003/467/EF affattes oplysningerne vedrørende Det Forenede Kongerige således:
      »I Det Forenede Kongerige:
      
                  —
               
               
                  Storbritannien: England, Skotland og Wales
               
            
                  —
               
               
                  Isle of Man
               
            
                  —
               
               
                  Nordirland.«